مئے نامانی اسل دروشم کورکنگ بوتگ انت
نبشتہ کار: حاصل نور دشتی 
پاکستان ہمے رنگءَ ہندوستانءِ بہرے بوتگ، ہمے ھسابءَ تاں روچء مروچی پاکستانءِ کُلّیِں دودءُ ربیدگ ہندوانی اَنت، سُورءُ سانگءَ بگرداں ناماں دربیا۔
بلوچءُ پشتوناں ابیدایدگہ راجانی درست ہندوانی رسمءُ دودانتءُ کم کمءَ بازیں بلوچے ھم ھمیشانی رنگءَ وتا رجان انت۔
اے بابتءَ اگاں مردم گپّ بہ جنت گڑا بازیں سرھال دیما کاینت،سہبی مجیب ولیءِ پوسٹ،الءِ سرا منی چمّ کپتاں، یک ھیالےءَ سر کشّ انت۔
ماکہ کسان بوتگیں مردمانی نام چواش کتگ اَنت۔
لہدادءسارتو، ہاشمءھدادات، ابابگرءگمانی گمانیءجنگیان۔
ہمے رنگءَ جنینانی نام، زرنازءسخی، شمساتونءملنگ۔
مئے کرّا جنین تہ مردین پتانی نامءَ زانگ بوتگ انتءُ مئے کرّا عربانی وڑا یک نامے بوتگ۔۔
ہماوہدءَ کہ من اسکولءَ داخل بوتاں، وتی نام گشت، زبادءبوہیر۔
استادءَ منی نام چونبشتہ کت۔۔محمدزباد ولدمحمدبوہیر۔بزاں مئے دوہینانی نامءِ دیما محمدگیش کنگءُ مارا مسلمان کنگ بوت۔
ہمے رنگءَ مئے کرّا جنین آدمے سُورکنت آئیءِ پجّارکارڈءِ تہءَ مردءِ نام نبشتہ کنگ بیت۔کہ اسلامی ھسابءَ رَداِنت۔مرداگاں جنینءِ سُہناں بدنت یاکہ ناگہانی مردبیران بہ بیت، جنین دگہ سانگءُ سُورے بکنت، آئیءَ وتی پجّار کارڈپدا بدل کنگ کپیت۔اگاں پتءِ نام نبشتہ بہ بیت بدل کنگءِ زرورت نہ بیت۔
من وہدے مشکتءَ بیگہءِ اسکولےءَ داخلہ زرت، وتی کارڈ استادءَ دات۔یک روچے استادءَ منا اسکولءِ پجّار کارڈ دات ،منی نام اے وڑنبشتہ اَت۔
محمدبن زبادبن محمدبن بوہیر۔
بزاں منی یکّیں نام پتءُ چُکّ اتنتءُ پتءِ نام پیرکءُ بُن پیرک اتنت۔
نامانی ردنبشتہ کنگ پاکستانءَ چوایدگہ دودانی ردا ہندوستانءَ زرتگ انت، بوت کنت کہ ہندوستانءَ ہما وہدءَ سلطنت عثمانیہءَ چہ پنڈاتگ انت، پرچاکہ ترکیانی نام ھم ھمے رنگءَ انت۔
نوں بایدبلوچ وتی نامانی اسل دروشمءَ دیما بیارانت۔